钦定古今图书集成/明伦汇编/官常典/第359卷 > 夏之令
## 钦定古今图书集成/明伦汇编/官常典/第359卷 > 夏之令

按《明外史万燝传》：“夏之令，光山人。知攸、歙二县，征授
御史。尝疏论边事，力诋毛文龙不足恃。忠贤庇文龙，
传旨削之，令籍阁臣救免。及巡皇城，内使冯忠等犯
法，劾治之，益为忠贤所衔。崔呈秀亦以事衔之，遂属
御史卓迈劾之，令党比熊廷弼，有诏削夺。顷之，御史
倪文焕复劾之，令计陷文龙，几误疆事，遂下诏狱，坐”
赃栲死。